Ніл Робертсан

**Ніл Робертсан** (; нар. , , Аўстралія) — аўстралійскі прафесійны гулец у снукер. Чэмпіён свету па снукеры 2010 года і былы лідар сусветнага рэйтынгу. З’яўляецца адзіным аўстралійскім снукерыстам у гісторыі, які перамагаў на рэйтынгавых турнірах, а таксама адным з дзесяці снукерыстаў у гісторыі, якія выйгралі ўсе тры турніры трайной снукернай кароны — чэмпіянат Вялікабрытаніі (2013, 2015), Мастэрс (2012) і чэмпіянат свету (2010). Пераможца 14 рэйтынгавых турніраў (шостае месца ў гісторыі разам з Маркам Сэлбі). З сезона 2006/2007 да снежня 2017 года нязменна ўваходзіў у топ-16 сусветнага рэйтынгу.

Упершыню Робертсан патрапіў у мэйн-тур у сезоне 1998/1999 ва ўзросце 16 гадоў, але канчаткова замацаваўся сярод прафесіяналаў у сезоне 2003/2004, у якім стаў пераможцам кваліфікацыі да Мастэрс, выйграўшы пуцёўку на самы прэстыжны запрашальны турнір 2004 года. У 2005 годзе ён дэбютаваў у Крусібле і ўвайшоў у топ-32 сусветнага рэйтынгу, а з сезону 2006/2007, падчас якога ён выйграў свае першыя рэйтынгавыя турніры, Гран-пры і адкрыты чэмпіянат Уэльса, нязменна ўваходзіць у 16 лепшых снукерыстаў свету. У 2010 годзе ён атрымаў перамогу на чэмпіянаце свету, перайграўшы ў фінальным матчы Грэма Дота з лікам 18:13. У наступным сезоне ён упершыню падняўся на першы радок сусветнага рэйтынгу і выйграў свой шосты рэйтынгавы тытул, World Open 2010, не прайграўшы ні аднаго фінальнага паядынку. У 2012 годзе атрымаў перамогу на Мастэрс, стаўшы трынаццатым гульцом у гісторыі, які перамог на Мастэрс і на чэмпіянаце свету. У пачатку сезона 2013/2014 ён вярнуў сабе першае месца ў рэйтынгу, якое трымаў амаль да самага канца сезону. Апроч таго, ён перамог на чэмпіянаце Вялікабрытаніі 2013 года і, такім чынам, стаў восьмым гульцом, які выйграў усе турніры трайной кароны. У канцы 2015 года стаў пераможцам двух прафесійных турніраў запар, перамогшы на Champion of Champions і ў другі раз стаўшы пераможцам чэмпіянату Вялікабрытаніі, а ў пачатку сезона 2016/2017 здабыў дванаццаты рэйтынгавы тытул на турніры Рыга Мастэрс. Пасля няўдалых выступаў у першай палове сезона 2017/2018 упершыню за 11 гадоў пакінуў топ-16 у снежні, але ўсяго праз тыдзень здабыў трынаццатую рэйтынгавую перамогу на адкрытым чэмпіянаце Шатландыі і вярнуўся ў снукерную эліту.

У агульнай колькасці займаў найвышэйшы радок у сусветным рэйтынгу больш за год. Апроч 14 рэйтынгавых тытулаў 4 нізкарэйтынгавыя турніры і 4 прафесійныя запрашальныя турніры. У 2011 годзе ў камандзе з аматарам Стывам Міфсудам вывеў зборную Аўстраліі ў чвэрцьфінал кубка свету па снукеры. За сваю кар’еру зрабіў больш за 550 соценных брэйкаў, стаўшы лідарам сезона 2009/2010 па іх колькасці і аформіўшы рэкордныя 103 сэнчуры ў сезоне 2013/2014, і займае чацвёртае месца па колькасці сэнчуры ў гісторыі (пасля Роні О’Салівана, Стывена Хендры і Джона Хігінса), а таксама зарабіў больш за тры мільёны фунтаў стэрлінгаў прызавых грошай, уваходзячы ў топ-10 снукерыстаў у гісторыі па гэтым паказчыку. За сваю кар’еру выканаў тры максімальныя брэйкі, уваходзячы ў топ-15 гульцоў з найбольшай колькасцю максімумаў.

## Фіналы турніраў 
### Рэйтынгавыя турніры: 21 (14 перамог, 7 параз) 

### Нізкарэйтынгавыя турніры: 5 (4 перамогі, 1 параза) 
### Мастэрс: 3 (1 перамога, 2 паразы) 
### Прафесійныя снукерныя турніры: 32 (22 перамогі, 10 паразаў) 

### Запрашальныя турніры: 2 (1 перамога, 1 параза) 
### Турніры па снукеры з шасцю чырвонымі шарамі: 1 (1 параза) 
## Выступы за нацыянальную зборную 
### Кубак свету (11 перамог, 5 паразаў) 
## Крыніцы 
## Спасылкі 
* Афіцыйны сайт 
* Профіль на World Snooker 
* Статыстыка Ніла Робертсана на CueTracker.net 

Катэгорыя:Снукерысты Аўстраліі
Катэгорыя:Лідары сусветнага снукернага рэйтынгу
Катэгорыя:Чэмпіёны свету па снукеры
Катэгорыя:Пераможцы чэмпіянату Вялікабрытаніі па снукеры
Катэгорыя:Пераможцы Мастэрс (снукер)
Катэгорыя:Пераможцы World Open (снукер)
Катэгорыя:Пераможцы адкрытага чэмпіянату Уэльса па снукеры
Катэгорыя:Пераможцы адкрытага чэмпіянату Кітая па снукеры
Катэгорыя:Пераможцы Усі Класік (снукер)